62022TJ0702_INF
Sodba Splošnega sodišča (peti senat) z dne 18. decembra 2024 –TA in drugi/Komisija (Prosta cona Madeira)
(zadeve T-702/22, T-704/22, T-705/22 in od T-710/22 do T-712/22) (
1
)
„Državne pomoči – Prosta cona Madeira – Shema pomoči, ki jo je izvajala Portugalska – Sklep o ugotovitvi neskladnosti sheme s sklepoma C(2007) 3037 final in C(2013) 4043 final, o razglasitvi sheme za nezdružljivo z notranjim trgom in o odreditvi izterjave pomoči, ki so bile plačane na podlagi te sheme – Ničnostna tožba – Procesno upravičenje – Pravni interes – Dopustnost – Obveznost obrazložitve – Pojem ‚veljavna pomoč‘ v smislu člena 1(b)(ii) Uredbe (EU) 2015/1589 – Svoboda ustanavljanja – Prosto gibanje delavcev in državljanov ter prosti pretok kapitala – Izterjava – Legitimno pričakovanje – Pravna varnost – Lastninska pravica“
1.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Sklep Komisije o ugotovitvi delne nezdružljivosti sheme pomoči z notranjim trgom – Tožba podjetja, prejemnika individualne pomoči, ki je bila dodeljena na podlagi tega sistema in ki jo je treba vrniti – Dopustnost
(člen 263, četrti odstavek, PDEU)
(Glej točke od 20 do 25.)
2.
Ničnostna tožba – Fizične ali pravne osebe – Pravni interes – Nujnost obstoječega in dejanskega interesa – Presoja ob vložitvi tožbe – Tožba, s katero tožeča stranka lahko pridobi korist – Tožba, ki jo vloži podjetje, ki je prejelo pomoč, ki jo je Komisija razglasila za nezdružljivo – Tožba zaradi izognitve vračilu navedene pomoči – Dopustnost
(člen 263, četrti odstavek, PDEU)
(Glej točke od 28 do 31.)
3.
Pomoči, ki jih dodelijo države – Obstoječe pomoči in nove pomoči – Ukrep, ki se nanaša na spremembo sistema obstoječih pomoči – Izvajanje sheme v nasprotju s pogoji iz sklepa Komisije o odobritvi – Sprememba, ki vpliva na bistvo sheme – Opredelitev za novo pomoč
(člena 107(1) in (3)(a) ter 108(3) PDEU; Uredba Sveta 2015/1589, člen 1(b)(ii) in (c); Uredba Komisije št. 615/2014, člen 15(4); Sklep Komisije 2022/1414, uvodne izjave od 150 do 207, 216 in 226)
(Glej točke 38, 39, od 87 do 124, od 131 do 150, od 155 do 165 in od 172 do 179.)
4.
Akti institucij – Obrazložitev – Obveznost – Obseg – Odločba Komisije na področju državnih pomoči – Sklep o ugotovitvi izvajanja sheme pomoči v nasprotju s pogoji, določenimi v sklepu o odobritvi – Sklep, ki vsebuje podatke, ki so potrebni, da se naslovnik lahko seznani z razlogi za njegovo sprejetje – Zadostna obrazložitev
(členi 107(3)(a), 108(3) in 296, drugi pododstavek, PDEU; Sklep Komisije 2022/1414, uvodne izjave 28, od 96 do 110, od 152 do 160, od 168 do 176, 213, 214, 216 in 226 ter členi od 1 do 4)
(Glej točke od 47 do 79.)
5.
Pomoči, ki jih dodelijo države – Vračilo nezakonite pomoči – Pomoč, dodeljena v nasprotju s postopkovnimi pravili iz člena 108 PDEU – Morebitno legitimno pričakovanje prejemnikov – Neobstoj, razen v izjemnih okoliščinah – Zagotovila nacionalnih organov, ki ne izhajajo iz ravnanja Komisije – Neobstoj legitimnega pričakovanja
(člen 108(1) in (3) PDEU; Uredba Sveta 2015/1589, uvodna izjava 25 ter člen 16(1) in (2); Sklep Komisije 2022/1414, uvodne izjave 181 do 207 in 216)
(Glej točke od 191 do 205 in od 208 do 210.)
6.
Pomoči, ki jih dodelijo države – Formalni postopek preiskave – Obveznost, da se sklepu o začetku postopka priloži odredba o začasnem odlogu zadevnega ukrepa – Neobstoj
(člen 4(3) PEU; člen 108(2) PDEU)
(Glej točke 206, 207, 220 in 221.)
7.
Pomoči, ki jih dodelijo države – Vračilo nezakonite in nezdružljive pomoči – Kršitev načela pravne varnosti ali lastninske pravice – Neobstoj
(člena 107 in 108 PDEU; Uredba Sveta 2015/1589, člen 16(1); Sklep Komisije 2022/1414, uvodne izjave 1 do 9 in 96)
(Glej točke od 211 do 219 in od 222 do 227.)
Izrek
1.
Zadeve T-702/22, T-704/22, T-705/22 in od T-710/22 do T-712/22 se združijo za izdajo sodbe.
2.
Tožbe se zavrnejo.
3.
Družbam TA, Poppysle – Comércio Internacional e Serviços, Sociedade Unipessoal, Lda (Zona Franca da Madeira), Durie – Trading e Serviços Internacionais, Sociedade Unipessoal, Lda (Zona Franca da Madeira), Starboard, Unipessoal, Lda (Zona Franca da Madeira), Caledonian – Serviços Internacionais, Sociedade Unipessoal, Lda (Zona Franca da Madeira) in Fuchinvest Real Estate Participações, Unipessoal, Lda (Zona Franca da Madeira) se naloži plačilo stroškov.
(
1
)	UL C 24, 23.1.2023.